നടുറോഡില് ഭര്ത്താവ് ഭാര്യയെ കഴുത്തറുത്തു കൊന്നു സെല്വരാജിന്റെ വീടിനു സമീപത്തായുള്ള വീട്ടില് പ്രഭ ജോലിക്കെത്താറുണ്ട്. പതിവുപോലെ വന്നു മടങ്ങുമ്ബോള് സെല്വരാജ് അവിടെയെത്തുകയും ഇരുവരും ഒരുമിച്ചു സംസാരിച്ചു നടക്കുന്നതിനിടയില് കത്തി കൊണ്ട് കഴുത്ത് അറുക്കുകയുമായിരുന്നു. പോത്തന്കോട്: നടുറോഡില് ഭര്ത്താവ് ഭാര്യയെ കഴുത്തറുത്തു കൊന്നു. കാട്ടായിക്കോണം ശാസ്തവട്ടത്തായിരുന്നു സംഭവം. ഇരിഞ്ചയം മീന്മൂട് കിഴക്കുംകര പുത്തന്വീട്ടില് ഷീബ എന്ന ആര്.പ്രഭ 37 ആണ് മരിച്ചത്. ഭര്ത്താവ് ശാസ്തവട്ടം മങ്ങാട്ടുകോണം മഠത്തിന്മേലെ തടത്തരികത്ത് പുത്തന്വീട് രേഷ്മാ ഭവനില് ഭര്ത്താവ് സുരേഷ് എന്ന സെല്വരാജിനെ 45 നെ പോത്തന്കോട് പൊലീസ് അറസ്റ്റു ചെയ്തു. വൈകിട്ട് 4 ഓടെയായിരുന്നു സംഭവം നടന്നത്. കുടുംബപ്രശ്നത്തെ തുടര്ന്ന് പ്രഭയും സെല്വരാജും സ്വന്തം വീടുകളിലായിരുന്നു താമസം. സെല്വരാജിന്റെ വീടിനു സമീപത്തായുള്ള വീട്ടില് പ്രഭ ജോലിക്കെത്താറുണ്ട്. പതിവുപോലെ വന്നു മടങ്ങുമ്ബോള് സെല്വരാജ് അവിടെയെത്തുകയും ഇരുവരും ഒരുമിച്ചു സംസാരിച്ചു നടക്കുന്നതിനിടയില് കത്തി കൊണ്ട് കഴുത്ത് അറുക്കുകയുമായിരുന്നു. സംഭവസ്ഥലത്തു തന്നെ പ്രഭ രക്തം വാര്ന്നു മരിച്ചു. പിന്നീട് വീട്ടിലേക്കു മടങ്ങിയ സെല്വരാജിനെ പിന്നാലെയെത്തിയ പൊലീസ് മങ്ങാട്ടുകോണം ജംക്ഷനില് നിന്നു കസ്റ്റഡിയില് എടുക്കുകയായിരുന്നു. ഇവരുടെ മക്കള് 6 വയസ്സുകാരന് അഭിനഭരാജും, 4 വയസ്സുള്ള അഭയയും ഇരിഞ്ചയത്തുള്ള വീട്ടിലാണ്. ഭാര്യയെ ഒപ്പം വന്നു താമസിക്കാന് വിളിച്ചിട്ടും വരാത്തതിലുള്ള വൈരാഗ്യമാണ് കൊലയ്ക്കു കാരണമെന്ന് സെല്വരാജിന്റെ അമ്മ സെലീന പേലീയിനോട് പറഞ്ഞത്.